
Për përfitimet e studentëve nga përdorimi i kartës së studentit, me tarifa të reduktuara për shërbimet që ofrojnë entet publike

Në mbështetje të nenit 100 të Kushtetutës, dhe të shkronjës “a” të pikës 2 të nenit 32 të ligjit nr.8461, datë 25.2.1999 “Për arsimin e lartë në Republikën e Shqipërisë”, të ndryshuar, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Studentët e pajisur me Kartën e Studentit nga Ministria e Turizmit, Kulturës, Rinisë dhe Sporteve, për shërbimet e ofruara nga entet publike, institucione kulturore, përfitojnë shërbime me tarifa të reduktuara, në masën 50 për qind të çmimit të miratuar të biletave për këto institucione.
2. Ngarkohen institucionet e përcaktuara në pikën 1 për zbatimin e këtij vendimi.
3. Efektet financiare, që rrjedhin nga zbatimi i këtij vendimi, të përballohen nga vetë institucionet.
Ky vendim hyn në fuqi pas botimit në Fletoren Zyrtare.

